1984R1633 — DA — 14.07.1992 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 1633/84

af 8. juni 1984

om gennemførelsesbestemmelser vedrørende variabel præmie ved slagtning af får og om ophævelse af forordning (EØF) nr. 2661/80

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1837/80 af 27. juni 1980 om den fælles markedsordning for fåre- og gedekød ( 1 ), senest ændret ved forordning (EØF) nr. 871/84 ( 2 ), særlig artikel 9, stk. 4, under henvisning til Rådets forordning (EØF) nr. 1223/83 af 20. maj 1983 om de vekselkurser, der skal anvendes inden for landbrugssektoren ( 3 ), senest ændret ved forordning (EØF) nr. 855/84 ( 4 ), særlig artikel 4, stk. 3, og ud fra følgende betragtninger: ud fra følgende betragtninger: I artikel 9 i forordning (EØF) nr. 1837/80 er der kun åbnet mulighed for Det forenede Kongerige at yde variabel præmie ved slagtning af får i område 5; det er nødvendigt at fastsætte gennemførelsesbestemmelser herfor; det bør fastsættes, at der kun er dyr, der er født eller opdrættet i område 5, hvor præmien ydes, som kan omfattes af præmieordningen; Det forenede Kongerige bør have mulighed for at yde præmie ved den første markedsføring af dyr med henblik på slagtning; der bør i så fald fastsættes foranstaltninger til sikring af, at der ikke kan ydes præmie flere gange for dyrene eller kødet; i henhold til artikel 9, stk. 2, i forordning (EØF) nr. 1837/80 er præmien lig med forskellen mellem det vejledende niveau og den i området konstaterede markedspris; i henhold til artikel 9, stk. 3, i forordning (EØF) nr. 1837/80 opkræves der i tilfælde af, at der er udbetalt præmie i område 5, et beløb svarende til denne præmie for alle de i artikel 1, litra a) og c), i nævnte forordning, anførte produkter ved udførsel fra det pågældende område; der bør fastsættes nærmere bestemmelser for beregning af dette beløb; det kendes først efter udførslen; det er derfor nødvendigt, at der stilles sikkerhed for beløbet; for at undgå at der med hensyn til levende dyr og kød opstår forstyrrelser i samhandelen på grund af anvendelsen af præmieordningen, bør der fastsættes en maksimumsperiode fra den første markedsføring, inden for hvilken de levende dyr, der er ydet præmie for, skal være slagtet eller forsendt fra område 5; med henblik på bekæmpelse af eventuel svig bør der fastsættes mærkning af alle slagtekroppe af får, der er slagtet i nævnte område, for at lette kontrollen på slagterierne; ifølge artikel 4, stk. 2, i Rådets forordning (EØF) nr. 1134/68 ( 5 ) betales de anførte beløb ved anvendelse af den omregningskurs, der var gældende på tidspunktet for forretningens eller en del af forretningens gennemførelse; i henhold til artikel 6 i samme forordning forstås ved tidspunktet for forretningens gennemførelse den dato, hvor det forhold indtræder, der ligger til grund for stiftelsen af forordningen, på beløbet i forbindelse med denne forretning, således som dette forhold er fastlagt i fællesskabsbestemmelserne eller, i mangel heraf og indtil disses fastlæggelse, i den pågældende medlemsstats lovgivning; i henhold til artikel 4, stk. 3, i forordning (EØF) nr. 1223/83 kan ovennævnte bestemmelser dog fraviges; Kommissionens nærværende forordning skal afløse forordning (EØF) nr. 2661/80 ( 6 ), som følgelig bør ophæves; de i denne forordning fastsatte foranstaltninger er i overensstemmelse med udtalelse fra Forvaltningskomiteen for Fåre- og Gedekød — UDSTEDT FØLGENDE FORORDNING:

Artikel 1

▼M1

1. Den i artikel 9 i forordning (EØF) nr. 1837/80 omhandlede præmie kan kun ydes for får, der

a) opfylder de i bilaget anførte kvalitetsnormer,

b) har en anslået slagtet vægt på mindst 8 kg; endvidere ydes præmien kun for en slagtet vægt på indtil ►M5 21 kg ◄ ;

c) er født i område 5, hvor præmien ydes, eller er opdrættet i dette område i mindst to måneder.

2. Der kan ikke ydes præmie for

a) væddere og slagtekroppe heraf samt geder og slagtekroppe heraf,

b) moderfår og slagtekroppe heraf.

▼M2 —————

▼B

3. Det forenede Kongerige kan fastsætte, at der skal ydes præmie ved den første markedsføring med henblik på slagtning. Det underretter Kommissionen om, hvorvidt denne mulighed er bragt i anvendelse.

4. De dyr, for hvilke der er ydet præmie i overensstemmelse med stk. 3, skal inden 21 dage efter den første markedsføring af dem med henblik på slagtning

— slagtes i område 5, eller

— forsendes fra ovennævnte område.

De kompetente myndigheder træffer foranstaltninger vedrørende:

— kontrol med opbevaringen af dyrene mellem attesteringen og slagtningen,

— mærkning med henblik på identifikation af slagte-stedet, af samtlige slagtekroppe af får, der er slagtet i område 5.

5. Skal dyr, der er blevet ydet præmie for i overensstemmelse med stk. 3, og som forsendes fra område 5, sættes i karantæne for at opfylde de sundhedsmæssige bestemmelser i importlandet eller importområdet, betragtes den dag, hvor dyrene anbringes i karantæne med henblik på forsendelse, som den i stk. 4 omhandlede forsendelsesdag.

Artikel 2

1. Det forenede Kongerige træffer de fornødne foranstaltninger for at sikre, at fårekropperne samt, såfremt artikel 1, stk. 3, finder anvendelse, de dyr, for hvilke der er ydet præmie, er blevet identificeret på varig måde med henblik på at undgå, at der kan ydes præmie for dem igen.

2. Det forenede Kongerige træffer de fornødne foranstaltninger for at sikre, at de dyr og ferske eller kølede fårekroppe, der indføres i område 5, identificeres som sådanne.

Artikel 3

1. For område 5 fastsættes præmien hver uge af Kommissionen for den uge, der begynder 21 dage før ugen for fastsættelsen.

2. Med henblik på beregning af præmien er markedsprisen lig med den pris, der konstateres i henhold til artikel 3, stk. 2, lira b), i forordning (EØF) nr. 2657/80.

Artikel 4

►M6

For Det Forenede Kongerige er det clawback-beløb, der i henhold til artikel 24, stk. 5, i forordning (EØF) nr. 3013/89 skal opkræves ved udførsel fra område 1 for de artikel 1, litra a) og c), i nævnte forordning omhandlede produkter, lig med den præmie, der er fastsat i henhold til artikel 3, stk. 1 i i nærværende forordning, og faktisk ydet for de samme produkter, der er omfattet af nævnte clawback.

På anmodning af den handlende fastsættes clawback-beløbet til den gennemsnitlige størrelse af præmien for ugen for produkternes udførsel og for de tre foregående uger.

Senest 28 dage efter meddelelsen fra de britiske myndigheder oplyser de handlende, hvilken af de ovennævnte valgmuligheder de ønsker at anvende. Den valgte mulighed gælder for hele clawback-beløbet.

Vælger en handlende den første mulighed, skal han samtidigt på en for de britiske myndigheder tilfredstillende måde godtgøre, hvilket præmiebeløb der faktisk er ydet for de produkter, som er omfattet af den pågældende clawback. Myndighederne kan forlænge perioden for fremlæggelse af bevis med 60 dage.

Vælger den handlende den anden mulighed, underretter de britiske myndigheder ham om det clawback-beløb, der er beregnet i henhold til andet afsnit.

Hvis der ikke vælges mulighed inden 28 dage, eller hvis der i forbindelse med første valgmulighed ikke fremlægges bevis inden yderligere 60 dage, fortabes hele sikkerheden.

◄

2. Ved udførsel fra ►M6 område 1 ◄ af de i artikel 1, litra a) og c), i ►M6 forordning (EØF) nr. 3013/89 ◄ omhandlede produkter stilles der sikkerhed. Sikkerhedsstillelsen fastsættes af Det forenede Kongerige, således at den dækker det beløb, der skyldes i henhold til stk. 1, og således at den mindst er lig med den forventede præmie for den uge, som går forud for den uge, hvor udførslen fandt sted. Sikkerhedsstillelsen frigives, så snart det i stk. 1 omhandlede beløb er blevet betalt.

▼M6

Indtil det pligtige beløb er fastlagt og betalt i henhold til stk. 1, kan de britiske myndigheder tilbageholde sikkerheden. Sikkerheden fortabes under de omstændigheder, der er omhandlet i stk. 1, sjette afsnit.

▼M4

3. De i stk. 1 og 2 omhandlede beløb fastsættes for ferske eller kølede fårekroppe. For de øvrige produkter, der omhandles i artikel 1, litra a), i forordning (EØF) nr. 1837/80, fastsættes de gældende beløb ved hjælp af de i artikel 12, stk. 3, og artikel 13, stk. 3, i forordning (EØF) nr. 1837/80 omhandlede koefficienter.

For de i artikel 1, litra c), i forordning (EØF) nr. 1837/80 anførte produkter fastsættes de gældende beløb ved hjælp af de i artikel 12, stk. 3, i nævnte forordning omhandlede koefficienter, som er fastsat for de i bilag I anførte former for kød henhørende under underposition 0210 90 11 og 0210 90 19 i Den Kombinerede Nomenklatur.

For de i artikel 1, litra c), i nævnte forordning anførte produkter skal rubrikken med varebeskrivelse i eksportangivelse indeholde oplysninger om, hvorvidt produkterne er udbenet eller ej.

▼M2

4. For slagtekroppe af andre dyr en dem, for hvilke præmien kan ydes, udregnes de i stk. 1 og 2 omhandlede beløb ved hjælp af følgende koefficienter:







— lam med en slagtet vægt på 14 kg og derunder: 0,10, — dyr, der omhandles i artikel 1, stk. 2, litra a): 0,5, — dyr, der omhandles i artikel 1, stk. 2, litra b): 0,5, — andre dyr: 0,5.

Disse koefficienter berører ikke anvendelsen af koefficienterne i stk. 3.

5. Kommissionen undersøger straks de koefficienter, der omhandles i stk. 4, første afsnit, såfremt der opstår forstyrrelser i samhandelen inden for Fællesskabet.

Desuden undersøger Kommissionen disse koefficienter hver sjette måned under hensyntagen til udviklingen i samhandelen mellem område 5 og de øvrige områder i Fællesskabet samt til udviklingen i priserne. Den træffer beslutning om en eventuel tilpasning af koefficienterne efter fremgangsmåden i artikel 26 i forordning (EØF) nr. 1837/80.

▼B

Artikel 5

1. Det forenede Kongerige træffer de fornødne foranstaltninger for at sikre overholdelsen af nærværende forordning.

2. Det forenede Kongerige træffer om nødvendigt de fornødne foranstaltninger for at inddrive et beløb svarende til den præmie, der er udbetalt.

3. De ansvarlige myndigheder i Det forenede Kongerige træffer de fornødne foranstaltninger for at sikre, at anvendelsen af den variable præmie ikke giver anledning til ulovlige varebevægelser og til fordrejninger i handelen mellem de to områder, som denne medlemsstat består af.

▼M1

Specielt skal vedkommende myndigheder i Det forenede Kongerige

— pålægge de implicerede parter pligt til at give organer, som myndighederne udpeger med henblik herpå, oplysning om, hvilke af de i artikel 1, litra a) og c), i forordning (EØF) nr. 1837/80 omhandlede produkter og hvor store mængder heraf, der skal sendes fra område 5, hvor præmien ydes, til et andet område, hvad enten denne transport sker direkte eller gennem et andet område eller tredjeland;

▼M2

— indføre en administrativ ordning med systematisk kontrol, efter slagtekropsstadiet der bl.a. skal omfatte individuel mærkning af slagtekroppe og i givet fald af udskæringer heraf med henblik på at undgå, at de i artikel 4, stk. 4, omhandlede beløb opkræves for produkter af dyr, der er ydet præmie for, eller for blandinger af produkter fra dyr, som der dels er dels ikke er ydet præmie for, eller for ethvert andet produkt, for hvilket der gælder et højere beløb.

▼B

Artikel 6

1. Det forenede Kongerige meddeler Kommissionen senest ti dage efter, at det har fastsat dem, de foranstaltninger, der er truffet med henblik på iværksættelsen af ordningen med den variable præmie. ►M1 De foranstaltninger, der træffes i henhold til artikel 5, stk. 3, andet afsnit, andet led, meddeles straks Kommissionen. ◄

2. Det forenede Kongerige underretter senest torsdag i hver uge Kommissionen om:

a) den forventede præmie for den pågældende uge under hensyn til udviklingen i markedsprisen, som konstateres i henhold til artikel 2 i forordning (EØF) nr. 2657/80,

b) den foreløbige præmie for den uge, der går forud for den pågældende uge,

c) den endelige præmie for den uge, der begynder 21 dage før ugen for meddelelsen, samt om det antal dyr, for hvilket der er givet adgang til præmie i løbet af den nævnte uge.

Endvidere meddeler Det forenede Kongerige så hurtigt som muligt og for hver uge Kommissionen en opdeling efter kategori af de dyr, for hvilke der er givet adgang til præmie, samt deres samlede anslåede slagtede vægt.

Artikel 7

Følgende angives som fradrag fra udgifterne for EUGFL:

— beløb, som Det forenede Kongerige har opkrævet i medfør af artikel 4, stk. 1,

— beløb, som Det forenede Kongerige har inddrevet i de i artikel 5, stk. 2, omhandlede tilfælde, for så vidt som der er anmeldt udgifter svarende til disse beløb til finansiering over Fællesskabets budget.

Artikel 8

1. Den omregningskurs, der skal anvendes på den i artikel 1 omhandlede præmie, er den repræsentative kurs, som gælder på dagen for slagtningen af det dyr, for hvilket der ydes præmie eller, såfremt artikel 1, stk. 3, finder anvendelse, dagen for den første markedsføring med henblik på slagtning.

2. Den omregningskurs, der skal anvendes på det beløb, som skal opkræves i henhold til artikel 4, stk. 1, er den kurs, der gælder på dagen for afslutningen af toldformaliteterne ved udførsel fra Det forenede Kongerige eller eventuelt af de administrative formaliteter for overgang fra område 5, til det andet område.

Artikel 9

Forordning (EØF) nr. 2661/80 ophæves.

Artikel 10

Denne forordning træder i kraft den 11. juni 1984.

Denne forordning er bindende i alle enkeltheder og gælder umiddelbart i hver medlemsstat.

BILAG

Kvalitetsnormer

En slagtekrop skal for at være præmieberettiget have tilstrækkelig god kødsætning over det hele. Lænden skal være veludviklet, køller og bove have rimelig god kødsætning, men forfjerdingerne kan være relativt tunge. Kødet skal være fast. Tagdækket skal være let. En slagtekrop med for tykt talgdække bliver afvist. Et levende dyr skal være af en sådan beskaffenhed, at slagtekroppen mindst opfylder disse kvalitetsnormer.

( 1 ) EFT nr. L 183 af 16. 7. 1980, s. 1.

( 2 ) EFT nr. L 90 af 1. 4. 1984, s. 35.

( 3 ) EFT nr. L 132 af 21. 5. 1983, s. 33.

( 4 ) EFT nr. L 90 af 1. 4. 1984, s. 1.

( 5 ) EFT nr. L 118 af 1. 8. 1968, s. 1.

( 6 ) EFT nr. L 276 af 20. 10. 1980, s. 19.